**2ο ΤΗΛΕΜΑΘΗΜΑ**

**Ομήρου Ι*λιάδα*, ραψωδία Γ, στίχοι 121 - 244**

***Η τειχοσκοπία***

**Στόχοι:**

1. *Να κατανοήσουμε τον όρο τειχοσκοπία και να μάθουμε τι εξυπηρετεί*
2. *Να θυμηθούμε τι σημαίνει ενανθρώπηση*
3. *Να αναγνωρίσουμε αφηγηματικούς τρόπους και τεχνικές του ποιητή όπως η επιβράδυνση και η επική ειρωνεία*
4. *Να μελετήσουμε πώς ο Όμηρος ηθογραφεί τα πρόσωπα του έπους.*

Ας επαναλάβουμε ορισμένες ομηρικές αντιλήψεις για τους θεούς:

**1) Ανθρωπομορφισμός:** Είναι η αντίληψη ότι οι θεοί έχουν ανθρώπινη μορφή και ότι διακρίνονται, όπως οι άνθρωποι, από πάθη, συναισθήματα, επιθυμίες και φυσικές ανάγκες.

**2) Ενανθρώπιση**: Είναι η εμφάνιση των θεών στους ανθρώπους όχι με την θεϊκή τους μορφή, αλλά με τη μορφή ανθρώπου, χωρίς να γίνεται αντιληπτή η θεϊκή τους ιδιότητα.

**3) Επιφάνεια**: Είναι η εμφάνιση ενός θεού στους ανθρώπους με την κανονική, θεϊκή του μορφή.

**4) Άτη-Ύβρη-Νέμεση-Τίση**: Άτη είναι η τύφλωση του ανθρώπινου νου, Ύβρη είναι η αλαζονική και ασεβής συμπεριφορά του ανθρώπου απέναντι στους θεούς και στους θεϊκούς νόμους, Νέμεση είναι η οργή των θεών για την ανθρώπινη Ύβρη, Τίση είναι η τιμωρία του ανθρώπου για την Ύβρη που διέπραξε.

Ας θυμηθούμε:

**Επική ειρωνεία**: Συμβαίνει όταν ένα πρόσωπο του έπους αγνοεί ορισμένα σημαντικά γεγονότα τα οποία γνωρίζουν τα άλλα πρόσωπα του έπους ή οι ακροατές αναγνώστες.

Για περισσότερη μελέτη δείτε <http://users.sch.gr/ipap/Ellinikos%20Politismos/Yliko/OMHROS%20ODYSSEIA/Odysseia/Afigimatikes_texnikes.htm>